વૈદિક જ્યોતિષ: ચાંદ્રમાસના નામ અને અધિક માસ\nશું આપ જાણો છો કે આપણાં મહિનાઓના નામ કઈ રીતે પાડવામાં આવ્યાં છે? શુક્લ અને કૃષ્ણ પક્ષની 15–15 તિથિઓ મળીને કુલ 30 તિથિનો એક મહિનો બને છે. આ મહિનો ચાંદ્રમાસ તરીકે ઓળખાય છે. દરેક ચાંદ્રમાસને એક વિશિષ્ટ નામ આપવામાં આવ્યું છે. આ નામ જે-તે માસની પૂનમના દિવસે ચંદ્ર જે નક્ષત્રમાં હોય તે પરથી આપવામાં આવ્યું છે. ઉદાહરણ તરીકે જો પૂનમના દિવસે ચંદ્ર ‘ચિત્રા’ નક્ષત્રમાં સ્થિત હોય તો તે મહિનો ‘ચૈત્ર’ કહેવાય છે. એ જ રીતે ‘વિશાખા’ નક્ષત્રમાં હોય તો તે મહિનો ‘વૈશાખ’ તરીકે ઓળખાય છે વગેરે વગેરે.\nસમય જતાં આ પદ્ધતિમાં સ્થૂળતા આવતાં ચાંદ્રમાસના નામો સૂર્ય રાશિ આધારિત રાખવામાં આવેલ છે. દરેક માસની અમાવસ્યા પૂર્ણ થાય કે તરત જ બીજા માસની શુક્લ પ્રતિપ્રદા શરૂ થાય છે. તે સમયે સૂર્ય જે રાશિમાં થઈ હોય તેનાં આધારે તે મહિનાનું નામ નક્કી થાય છે. જેમ કે શુક્લ પ્રતિપ્રદાના આરંભ સમયે ‘મીન’ રાશિમાં સૂર્ય હોય તો તે માસનું નામ ‘ચૈત્ર’ રહેશે (તે માસની પૂનમે ચંદ્ર મોટે ભાગે ‘ચિત્રા’ નક્ષત્રમાં સ્થિત હોવાની સંભાવના રહે છે). તે જ રીતે જો સૂર્ય ‘મેષ’ રાશિમાં સ્થિત હોય તો તે માસનું નામ ‘વૈશાખ’ રહેશે (ચંદ્ર પૂનમના ‘વિશાખા’ નક્ષત્રમાં હોવાની સંભાવના).\nશુક્લ પ્રતિપદારંભે સૂર્યરાશિ\nપૂનમના મોટેભાગે ચંદ્રનું નક્ષત્ર\nબાર ચાંદ્રમાસ મળીને એક ચાંદ્રવર્ષ બને છે. એક ચાંદ્રવર્ષની લંબાઈ આશરે 354 દિવસ, 8 કલાક, 48 મિનિટ, 34.379712 સેકંડ છે. આકાશમાં બાર રાશિઓમાંથી પસાર થતાં સૂર્યને આશરે 365 દિવસ, 06 કલાક, 09 મિનિટ, 09.540288 સેકંડ લાગે છે. સૂર્યના વર્ષને સૌરવર્ષ કહેવાય છે. સૌરવર્ષ કરતાં ચાંદ્રવર્ષ નાનું હોવાથી વચ્ચે વચ્ચે અધિક માસ ઉમેરવામાં આવે છે. જ્યારે સૂર્ય એક જ રાશિમાં બે ચાંદ્રમાસની શુક્લ પ્રતિપદારંભે રહ્યો હોય ત્યારે અધિક માસ ઉમેરાય છે. ઉદાહરણ તરીકે આવતાં વર્ષે 2018માં મે/જૂન દરમિયાન જ્યેષ્ઠ માસની શુક્લ પ્રતિપદાના આરંભે સૂર્ય વૃષભ રાશિમાં સ્થિત હશે. ત્યારબાદ આવતાં બીજા ચાંદ્રમાસની શુક્લ પ્રતિપદા આરંભે પણ સૂર્ય વૃષભ રાશિમાં જ હશે. આથી 2018નું વર્ષ બે જ્યેષ્ઠ માસ ધરાવે છે. પહેલાં માસને ‘અધિક’ માસ કહેવાય છે. એટલે કે અધિક જ્યેષ્ઠ કહેવાશે. ત્યારપછીના માસને ‘નિજ’ કહેવાય છે. આમ પછીનો માસ નિજ જ્યેષ્ઠ કહેવાશે. લગભગ દર ત્રણ વર્ષે આ રીતે અધિક માસ ઉમેરાય છે. અધિક માસ સામાન્ય રીતે ફાલ્ગુનથી આશ્વિન સુધીના 8 માસ દરમિયાન આવે છે.\nPosted by Vinati Davda at 5:48 PM\nLabels: અધિક માસ, ચંદ્ર, ચાંદ્રમાસ, ચાંદ્રવર્ષ, સૂર્ય, સૌરવર્ષ\nજ્યોતિષ શીખો (48) ગ્રહો (30) રાશિ (23) મારા વિચારો (22) ગોચર ગ્રહો (18) મંત્ર (13) ગુરુ (11) કેતુ (9) પંચાગ (9) ભાવ (9) રાહુ (9) શનિ (9) ૧૦૮ નામ (9) જન્મભૂમિ પંચાગ (8) તુલા (8) વાસ્તુશાસ્ત્ર (8) મિથુન (7) મીન (7) વૃષભ (7) શુક્ર (7) સારાવલી (7) કન્યા (6) કર્ક (6) ધનુ (6) મકર (6) સૂર્ય (6) કુંભ (5) બુધ (5) મંગળ (5) મેષ (5) વૃશ્ચિક (5) સિંહ (5) જન્મલગ્ન (4) જોશીનું ટીપણું (4) નક્ષત્ર (4) નવગ્રહ (4) વક્રી ગ્રહો (4) Astrological Tables (3) ગુજરાત મિરર (3) ગ્રહણ (3) ગ્રહોનાં સંબંધ (3) ચંદ્ર (3) ચન્દ્ર (3) તાત્કાલિક શુભ-અશુભ ગ્રહો (3) પનોતી (3) મુહૂર્ત (3) યોગ (3) સંદેશ પંચાંગ (3) ગુજરાત સમાચાર (2) જળતત્વ (2) દ્રષ્ટિ (2) નવરાત્રિ (2) પરિવર્તન યોગ (2) મુંબઈ સમાચાર પંચાગ (2) યુતિ (2) લગ્નમેળાપક (2) લઘુપારાશરી (2) વાર (2) વ્યવસાય (2) હોરા (2) અક્ષય તૃતીયા (1) અધિક માસ (1) આકાશ પરિચય (1) આચરણ શુદ્ધિ (1) ઉત્તરાયણ (1) કરણ (1) કારક (1) કેન્દ્રસ્થાનો (1) ક્રાન્તિવૃત (1) ગ્રહ મૈત્રી (1) ગ્રહોની અવસ્થા (1) ગ્રહોનું બળ (1) ગ્રહોનો અસ્ત (1) ચાંદ્રમાસ (1) ચાંદ્રવર્ષ (1) ચાતુર્માસ (1) ચોઘડિયાં (1) જન્મકુંડળી (1) જીવનસાથી (1) જ્યોતિષ પરિચય (1) જ્યોતિષના વર્ગો (1) તિથિ (1) ત્રિકોણસ્થાનો (1) દક્ષિણાયન (1) દીપાવલી (1) દ્રષ્ટાંત (1) નીચભંગ રાજયોગ (1) પંચક (1) પંચધા મૈત્રી (1) પ્રશ્નો પૂછનારને… (1) પ્રારબ્ધ અને પુરુષાર્થ (1) ફૂલછાબ (1) મકર સંક્રાંતિ (1) યોગકારક ગ્રહો (1) રાજયોગ (1) રાશિઓ અને તેના સ્વામીઓ (1) રાશિઓની વિશેષતાઓ (1) વાસ્તુ - અભ્યાસખંડ (1) વાસ્તુ - તિજોરીકક્ષ (1) વાસ્તુ - દીવાનખંડ (1) વાસ્તુ - પૂજાઘર (1) વાસ્તુ - ભોજનકક્ષ (1) વાસ્તુ - રસોઈઘર (1) વાસ્તુ - શયનખંડ (1) વિદ્યાભ્યાસ (1) શ્રાવણ માસ ૨૦૧૦ (1) ષડબળ (1) સૌરવર્ષ (1) હોળાષ્ટક (1)\nBlog Archive July (4) June (2) March (5) February (4) December (2) October (5) September (4) August (4) July (8) July (1) October (3) July (3) June (2) May (1) April (1) February (1) January (2) September (2) August (2) July (2) June (1) May (1) February (3) January (1) December (1) November (4) October (1) September (4) August (2) July (5) June (1) May (1) April (1) February (2) November (1) July (3) May (1) February (1) January (2) December (1) November (1) October (1) September (2) August (3) July (4) June (1) May (3) April (4) March (3) February (7) January (7) December (15) November (7) October (3) September (3) January (1) November (1) September (1) August (1) May (1) April (1)


યોગની સાધનાને યમ, નિયમ, આસન, પ્રાણાયામ, પ્રત્યાહાર, ધારણા, ધ્યાન અને સમાધિ એવા આઠ અંગમાં વહેંચવામાં આવી છે. યોગનાં પ્રથમ બે અંગો યમ અને નિયમ છે. ત્રીજું આસન અને ચોથું અંગ પ્રાણાયામ છે.\nજો મકાનનો નીચેનો પાયો સુદ્રઢ ન હોય તો ટૂંક સમયમાં જ મકાન પડી જાય. એવી જ રીતે જો તમારે આસનના આધ્યાત્મિક લાભની પૂર્ણ અનુભૂતિ કરવી હોય તો પ્રથમ યમ અને નિયમ નામના બે અંગો સારી રીતે આચરવા જોઇએ.\nએવી જ રીતે યોગના સાધકે જો આસન ઉપર પ્રભુત્વ ન મેળવ્યું હોય તો તે યોગાભ્યાસમાં આગળ ન વધી શકીએ. આસનમાં સ્થિર થયા પછી જ પ્રાણાયામનાં લાભોને પ્રાપ્ત કરી શકાય.\nઆ વિશ્વમાં જેટલા જીવંત પ્રાણીઓ છે તેટલી જ આસનોની સંખ્યા છે. આમ, આ જગતમાં ચોર્યાસી લાખ યોનીઓ પ્રમાણે ચોર્યાસી લાખ આસનો અસ્તિત્વ ધરાવે છે. આસન એટલે જુદી જુદી પ્રાણીઓની બેસવાની જુદી જુદી રીત.\n84 લાખ આસનોમાં ચોસઠ આસનો શ્રેસ્ઠ છે. અને આ 84 આસનોમાં 32 આસનો માણસજાત માટે ખૂબ જ ઉપયોગી ગણાય છે.\nઆસનોના બે મોટા વિભાગ પાડી શકાય.\nધ્યાન માટે આસન અને\nતંદુતસ્તી અને તાકાત મેળવવા માટેના આસન.\nયોગ શાસ્ત્ર પ્રણામે ધ્યાન માટે ચાર મહત્વના પ્રકાર છે.\nધ્યાન માટેની મુદ્રાઓ\nજપ અને ધ્યાન માટે આ આસનો ખૂબ જ સરળ પડે છે. દરરોજનાં ચિંતાયુક્ત જીવનમાંથી તે સ્થિરતા આપે છે. આ આસનોથી પાચનશક્તિ વિકસે છે, ભૂખ લાગે છે. તેમજ તંદુરસ્તી અને સુખ પ્રાપ્ત થાય છે. આનાથી કફ, વાયુ અને પિત્ત સમ પ્રમાણમાં રહે છે. તેનાથી નસો, પગ અને સાથળ મજબૂત બને છે. તેમજ બ્રહચર્યની આરાધના માટે ખૂબ જ ઉત્તમ છે.\nस्थिरसुखम् आसनम – જે સ્થિર અને સુખપ્રદ હોય તે આસન છે. આસનથી કોઈ પણ જાતની મુશ્કેલી ન પડવી જોઇએ.\nજ્યારે તમે આ આસનની મુદ્રામાં બેસો ત્યારે એમ વિચારો કે “હું ખડક જેટલો દ્રઢ છુ. મને કોઈ પણ વસ્તુ દગાવી શકે તેમ નથી.” મનને આવી સૂચના દસ-બાર વખત કરો એટલે તરત જ આસન દ્રઢ બનશે.\nતમે ધ્યાન માટે ચાર પ્રકારમાંના કોઈ પણ પ્રકારના આસનમાં શરીરના હલચલન સિવાય લાગલગાટ ત્રણ કલાક સુધી બેસી શકવાને શક્તિમાન હોવા જોઇએ. અને આમ થી તો જ તમે આસન પર વિજય પ્રાપ્ત કરી શકો. જો તમે એક કલાક માટે પણ તમાર આસન ઉપર સ્થિર રહી શકો તો તમે મનની એકાગ્રતા મેળવી શકો અને આમ થતાં અનંત શાંતિ અને આત્મિક આનંદ પ્રાપ્ત કરી શકો.\nનિયમત અભ્યાસથી એક વર્ષમાં જ તમે સફળતા મેળવી શકશો. અને ધીરે ધીરે ત્રણ કલાક સુધી એક આસને બેસી શકશો. શરૂઆતમાં અડધા કલાકથી શરૂઆત કરો અને આ સમય ધીરે ધીરે વધારતા જાઓ. જો આસન વખતે પગનો સખત દુખાવો થાય તો થોડા સમય બાદ પગ છુટ્ટા રાખી તેને પાંચ મિનિટ માટે મસાજ કરી ફરીથી આસનની મુદ્રામાં બેસી જાઓ. તમે જેમ જેમ પ્રગતિ કરશો તેમ તેમ તમારો દુ:ખાવો મટી જશે અને ઊલટો ખૂબ આનંદ મળશે. સવારે અને સાંજે નિયમિત આસન કરો.\nપદ્માસન, સિદ્ધાસન, સ્વસ્તિકાસન કે સુખાસન માંહેના કોઇ પણ એક આસનને વળગી રહો. અને વારંવાર અભ્યાસથી તેમાં સ્થારિતા પ્રાપ્ત કરો. આસનને બદલો નહીં. એક જ આસનને દ્રઢપણે જળોની જેમ વળગી રહો અને ધ્યાન માટે એક આસનથી મળતા બધા લાભોનો વિચાર કરો.\nશરીરને કેળવનારા બીજા આસન\nઆ વિભાગમાં કેટલાંક એવાં આસનો આવે છે કે જે ઊભાં ઊભાં થઈ શકે. આમાં તાડાસન, ત્રિકોણાસન, ગરૂડાસન વગેરેનો સમાવેશ થાય છે. કેટલાંક આસનો બેઠાં બેઠાં કરવામાં આવે છે. આમાં પશ્ચિમોત્તાનાસન, જાનુશીર્ષાસન, પદ્માસન, લોલાસન વગેરેનો સમાવેશ થાય છે. કેટલાક આસન સૂતા સૂતા થાય છે. જેમ કે, ઉત્તાનપાદાસન, પવનમૂકતાસન વગેરે નબળા અને કોમલ માણસો સૂતાં સૂતાં આસન કરી શકે છે, કેટલાક આસન જેવા કે શીર્ષાસન, વૃક્ષાસન, સર્વાંગાસન, વિપરિક્તકરણી મુદ્રા વગેરે આસનો મસ્તક નીચે અને પગ ઊંચે રાખીને કરવામાં આવે છે.\nયોગાસન અને શારીરિક કસરતો\nસામાન્ય શારીરિક કસરતોથી શરીરના બાહ્ય ભાગોના સ્નાયુઓ વિકસે છે, માણસ પહેલવાન બને છે. શરીરનું બંધારણ સુદ્રઢ બને છે. ત્યારે આસનો શરીરના આંતરિક અવયવોની કસરત છે. યકૃત, અગ્ન્યાશય, હ્રદય, ફેફસાં, મગજ અને શરીરની બીજી કેટલીક અગત્યની ગ્રંથિઓના આરોગ્ય માટે આસન કરવામાં આવે છે. તંદુરસ્તી જાળવવામાં મુખ્ય ભાગ ભજવતી થાઈરોઇડ અને બીજી કેટલીક અગત્યની ગ્રંથિઓને શક્તિશાળી બનાવવામાં આસન અગત્યનો ભાગ ભજાવે છે.\nશારીરિક કસરતોથી પ્રાણ બહાર નીકળે છે, જ્યારે આસનથી પ્રાણ શરીરના પ્રત્યેક ભાગમાં સરખી રીતે વહેંચાઈ જાય છે.\nઆસન એકલી શારીરિક કસરત જ નથી, પરંતુ એથી વિશેષ છે. તેનાથી મન અને લાગણીઓને કાબુમાં રાખી શકાય છે, અને આધ્યાત્મિક લાભ પ્રાપ્ત થાય છે.\nમૂલાધાર ચક્રમાં સૂતેલી કુંડલિની નામની શક્તિને આસન જાગૃત કરે છે. સાધકને આ શક્તિ આનંદશક્તિ અન યોગ સમાધિ આપે છે. તમે દરરોજ પાંચસો દંડબેઠક કરો અથવા પાંચ વરસ સુધ પેરેલલ બાર્સની રોજ પચાસ વખત કરસત કરો છતાં પણ તમારી કુંડલિની નામની ગૂઢ શક્તિને જાગૃતિ કરવામાં તે મદદરૂપ નહીં બને. હવે આપને આ બે વસ્તુઓ વચ્ચેનો ભેદ સ્પષ્ટ થયો હશે.\nઆસન કરવામાં રાતી પાઇનો પણ ખર્ચ નથી. યોગની કસરત માટે તમારે બારબેલ, સ્પ્રિંગ, વજન, મગદળ વગેરે કોઈ પણ સાધનની આવશ્યકતા નથી. વધુમાં વધુ આસન કરવા માટે સાદો અને પોચો એક ધાબળો આવશ્યક છે.\nઆસન કોણ કરી શકે?\nદશ અથવા બાર વર્ષની ઉમર પછી સામાન્ય રીતે આસન કરી શકાય. 20 કે 30 વર્ષના લોકો બધા આસન સરસ રીતે કરી શકે છે. એક અથવા બે માસના અભ્યાસથી તમારા સ્નાયુઓ અને હાડકાં સ્થિતિસ્થાપક બનશે. અરે ! વૃદ્ધ માણસો પણ આસન કરી શકે છે, જો તમે શારીરિક યોગ્યતા ધરાવતા ન હો તો શીર્ષાસન છોડી દેવું. જો કે ઘણા વૃધ્ધો પણ શીર્ષાસન કરે છે.\nસ્ત્રીઓ પણ આસન કરી શકે છે. જો રસ અને ધ્યાનપૂર્વક મહિલાઓ વ્યવસ્થિત રીતે આસનનો અભ્યાસ કરે તો તેમની શક્તિ અને તંદુરસ્તી વિકસે છે, જો માતાઓ તંદુરસ્તી અને મજબૂત હશે તો તેમનાં બાળકો પણ મજબૂત અને તંદુરસ્ત બનશે. યુવાન મહિલાઓ સમગ્ર જગતની જનનીઓ છે.\nયોગની કસરતો દ્વારા રોગ નિવારણ\nઆસનથી સ્નાયુઓ અને કરોડરજ્જુ ચપળ બને છે. માનસિક શક્તિ તથા ફેફસાંની શક્તિ વિકાસ પામે છે. તેનાથી આંતરિક અવયવો મજબૂત બને છે. યોગસાનથી શરીરનાલોહીમાં ઑક્સીજનનું પ્રમાણ વિશેષ લેવાય છે. નસોમાં થતો લોહીનો ભરાવો દૂર કરી શકાય છે. શરીરમાં શક્તિનો સંચાર થાય છે. મજ્જાતંતુ અને કરોડરજ્જુ નવીન શક્તિથી ધબકે છે. સ્મૃતિ સુધરે છે, બુધ્ધિ કુશાગ્ર બને છે અને અંતઃપ્રેરણા વિકાસ પામે છે.\nઆસનના મહાવરાથી શારીરિક સમતુલા સ્થપાય છે. મન શાંત બને છે.\nયોગની કસરતોથી શરીર સ્વસ્થ બને છે. આસનથી રોગો દૂર થયા છે. શરીર હળવું, સુદ્રઢ અને સ્થિર થાય છે. અમુક આસન અમુક રોગ દૂર કરે છે, આ છે આસનનો અદ્વિતીય પ્રભાવ!\nઅવ્યવસ્થિત મગજ માટે શીર્ષાસન ઉત્તમ છે. તેનાથી મન:શક્તિ વિકસે છે અને બુદ્ધિશક્તિ અને સ્મૃતિશક્તિ ખીલે છે. તેનાથી મગજમાં ઓજસ એકઠું થાય છે. બ્રહ્મચર્ય ઉપાસનામાં તે ઉપયોગી છે. તે ઘણાં રોગમાંથી મુક્તિ આપે છે. લોહીના વિશેષ ભ્રમણ દ્વારા દૃષ્ટિશક્તિ અને શ્રવણશક્તિ સુધરે છે.\nસર્વાંગાસનથી થાઈરોઇડ ગ્રંથિ વિકસે છે અને ફેફસાં તથા હ્રદય શક્તિસંપન્ન બને છે.\nશીર્ષાસન અને સર્વાંગાસન શરીરમાં શક્તિ સિંચે છે તેમ જ વૃધ્ધત્વ અટકાવે છે. આથી કરોડરજ્જુ ચપળ બને છે. પિચ્યુટરી ગ્રંથીઓ વ્યવસ્થિત અને શક્તિશાળી બને છે.\nફેફસાં, આંખ અને મગજના વિકાસ માટે મત્યાસન અનુકૂળ છે. તે કરોડના ઉપલા ભાગ માટે પણ ફાયદાકારક છે.\nભુજંગાસન, શભલાસન અને ધનુરાસન આંતરડાના હલનચલનને વ્યવસ્થિત કરે છે અને અપચો દૂર કરે છે. પેડુના રોગ પણ દૂર કરી છે. ધનુરાસનથી પેડુને સારું મસાજ થાય છે.\nઅગ્નિશા ક્રિયા, ઉડિયાનબંધ અને મયૂરાસન પાચનશક્તિ પ્રદીપ્ત કરી ક્ષુધા ઉત્પન્ન કરે છે. અર્ધમત્સ્યેંદ્રાસન પિત્તાશય અને બરોડ માટે ઉપયોગી છે.\nતાડાસાન, ત્રિકોણાસન અને ગરૂડાસન શરીરની ઊંચાઈ વધારે છે.\nશબાસન મનને તાજગી બક્ષે છે અને પૂર્ણ આરામ આપે છે.\nતમારા સ્નાયુઓને મોટા બનાવવા આસન કરવાની જરૂર નથી. કેમ કે સ્નાયુ સારા હોવા એજ તંદુરસ્તીની નિશાની નથી. ગ્રંથિઓને તંદુરસ્ત અને પ્રમાણસર સ્ત્રાવએ સાચી તંદુરસ્તી છે. તેવી જ રીતે જ્ઞાનતંત્ર અને મનની વ્યવસ્થાએ ખરી તંદુરસ્તી છે. આ જ વસ્તુની તમારે આવશ્યકતા છે. યોગાસન અને પ્રાણાયામનો નિયમિત અભ્યાસ તમને સંપૂર્ણપણે આ સર્વ વસ્તુઓ આપશે.\nPrevious Article Previous post: ધોતિયું ધારણ કરવાનાં ધારા-ધોરણો – નટવર પંડ્યા\nNext Article Next post: રામાયણ : માનવજીવનનું પુરાતન અને અદભૂત મહાકાવ્ય\n7 thoughts on “આસન અને યોગ”\nRameshbhai Savaliya says:\nThis article is very useful and informative to keep fit. For optimal health, we must do this. This isahealth guide for me.\nPingback: રામાયણ : માનવજીવનનું પુરાતન અને અદભૂત મહાકાવ્ય - કહુંબો\nPingback: જૈન ધર્મ - કહુંબો\nPingback: ગુરુ નાનક દેવ - કહુંબો\nPingback: રોટરી (1905) : વ્યાવસાયિકો અને પ્રોફેશનલો માટે.. - કહુંબો\nPingback: મેનોપોઝ - સમસ્યા : સમજણ અને સમાધાન - કહુંબો\nPingback: સહજાનંદ સ્વામી : સ્વામિનારાયણ સંપ્રદાયના સ્થાપક - કહુંબો


લ્યો બોલો !5G નેટવર્ક આવતા પહેલા જ સામે આવી તેની ખામીઓ, જાણો શુ થશે નુકશાન… - GSTV\nલ્યો બોલો !5G નેટવર્ક આવતા પહેલા જ સામે આવી તેની ખામીઓ, જાણો શુ થશે નુકશાન…\n5G નેટવર્કની ભારતમાં ખૂબ આતુરતાથી રાહ જોવાઈ રહી છે. હજુ પણ આ નવા સેલ્યુલર નેટવર્કના ફાયદાઓ જણાવી રહ્યા છે. પરંતુ પ્રથમવાર 5G નેટવર્કની ખામી પણ સામે આવી છે. વિદેશોમાં 5G નેટવર્કને લઈને કેટલીક ગાઈડલાઈન્સ પણ જારી કરવામાં આવી રહી છે.\n5G નેટવર્કથી બેટરી જલ્દી ખતમ થાય છે\n5 જી નેટવર્ક તમારી મોબાઇલ બેટરી માટે સારું નથી.5જી નેટવર્કને કારણે, તમારી મોબાઇલ બેટરી ઝડપથી ઉતરી જાય છે. તાજેતરમાં યુ.એસ. સેલ્યુલર કંપની વેરીઝને ગ્રાહકોને તેમના મોબાઇલમાં5જી નેટવર્ક બંધ કરવા જણાવ્યું છે. કંપનીએ ટવીટ કરીને ગ્રાહકોને કહ્યું છે કે મોબાઇલ બેટરી બચાવવા માટેની એક રીત તમારા ફોનને એલટીઇ અથવા4જી નેટવર્કમાં રાખવી છે.\nઘણા ગ્રાહકોએ કરી હતી ફરિયાદ\nનિષ્ણાતોનું કહેવુ છે કે અમેરિકામાં5જી નેટવર્ક શરૂ થઈ ગયું છે. પરંતુ તે દરમિયાન, ઘણા યૂઝર્સોએ ફરિયાદ કરી છે કે મોબાઇલની બેટરી ઝડપથી ખતમ થઈ રહી છે. લોકો કહે છે કે5જી નેટવર્કનો ઉપયોગ કરતા હોવાથી મોબાઇલને વારંવાર ચાર્જ કરવો પડે છે.\nભારતમાં પણ થઈ રહી છે 5G નેટવર્કની તૈયારી\nભારતમાં આ દિવસોમાં5જી નેટવર્ક શરૂ કરવાની તૈયારી ચાલી રહી છે. કેન્દ્ર સરકારે તાજેતરમાં કહ્યું છે કે આ વર્ષના અંત સુધીમાં દેશમાં5જી નેટવર્ક સેવા શરૂ કરવામાં આવશે. જો કે સરકારે સ્પષ્ટ કર્યું છે કે5જી નેટવર્ક પહેલા કેટલાક શહેરોથી શરૂ થશે. તે ધીરે ધીરે દેશભરમાં ફેલાશે.\n4જી નેટવર્કથી વધારે ઝડપી હશે 5G\n5G નેટવર્ક હાલ રહેલા 4જી નેટવર્કથી બે ગણુ વધારે ઝડપી હશે. ડેટા ટ્રાંસફર 10 ગણાથી 100 ગણુ ઝડપી થઈ જશે.\nચપટીઓમાં થશે ડાઉનલોડ\nએકસપર્ટનું કહેવુ છે કે, 5G નેટવર્ક આવ્યા બાદ YouTubeમાં કોઈ પણ વીડિયો કેટલીક સેંકડમાં જ અપલોડ થઈ જશે. જયારે હાલ આ પ્લેટફોર્મના વીડિયો અપલોડ કરવામાં ઘણો સમય લાગે છે.\n5g networkGujarat samachargujarati newsgujarati news livelive gujarati newsnews in gujarationline news gujarati live\nમોટી જાહેરાત/ ખાનગી હોસ્પિટલોમાં પણ મળશે મફતમાં કોરોના વેક્સિન, મોદી સરકાર નહીં પરંતુ આ રાજ્ય સરકાર સામાન્ય લોકોનો તમામ ખર્ચ ભોગવશે\n2011 વર્લ્ડ કપ મેચ/ 2012માં CSKને IPLમાં ચેમ્પિયન બનાવ્યા, હવે ઓસ્ટ્રેલિયામાં બસ ડ્રાઈવર બન્યા આ ક્રિકેટર


There are cracked walls, poly-roofed classes to teach 98 primary school children | પ્રાથમિક શાળાના 98 બાળકોને ભણાવવા તિરાડોવાળી દીવાલો, પોલી છતવાળા વર્ગો છે - Divya Bhaskar\nThere Are Cracked Walls, Poly roofed Classes To Teach 98 Primary School Children\nદીયાવાંટમાં અંધારું:પ્રાથમિક શાળાના 98 બાળકોને ભણાવવા તિરાડોવાળી દીવાલો, પોલી છતવાળા વર્ગો છે\nછોટાઉદેપુર તંત્રની બેદરકારીના કારણે બાળકો શિક્ષણથી વંચિત રહેવાની ભીતિ\nએક ઓરડામાં ટીવી મૂકાય એટલું મોટું ગાબડું પડ્યું : દીવાલોમાં મોટી તિરાડો પડી ગઈ, પતરાં પણ પોલા થઈ ગયા\nછોટાઉદેપુર જિલ્લાના સરહદી ગામ દીયાવાંટમાં પ્રાથમિક શાળાની હાલત ખૂબ જ ગંભીર જોવા મળી રહી છે. હાલમાં બાળકોને બેસાડવા માટે એક પણ ઓરડો નથી. વહીવટી તંત્રની બેદરકારીના કારણે અહીંના આદીવાસી બાળકો શિક્ષણથી વંચીત રહે તેવી સ્થિતિનું નિર્માણ થયું છે.\nપ્રાપ્ત માહિતી મુજબ છોટાઉદેપુર તાલુકાના મધ્ય પ્રદેશની સરહદે આવેલા દીયાવાંટ ગામમાં 1થી5ધોરણની શાળા આવેલી છે. આ પ્રાથમીક શાળાના બંને ઓરડાની હાલત ખૂબ જ ખરાબ છે. આ શાળાના એક ઓરડામાં તો જાણે દીવાલમાં ટીવી મૂક્યું હોય તેમ મોટું ગાબડું પડ્યું છે. જેમાંથી સૂર્ય પ્રકાશ ઓરડામાં આવે છે. અને ઉપરના પતરામાંથી પણ જાણે આકાશ નજરે પડે તેવા પોલા થઈ ગયા છે. જ્યારે બીજા ઓરડામાં આચાર્યની ઓફિસ બનાવી છે. જેમાં પણ શિક્ષણકાર્ય કરાવતા હોવાનું જણાવી રહ્યા છે. આ ઓરડાની દીવાલોમાં મોટી મોટી તીરાડો પડી ગઈ છે. પતરા પણ પોલા થઈ ગયા છે જેમાથી ચોમાસા દરમીયાન પાણી પણ ટપકે છે. અને ગમે ત્યારે ઓરડા પડી જાય તેવી સ્થિતિનું નિર્માણ થયું છે.\nમહત્વની વાત એ છે કે હાલ તો 1થી5ધોરણના બાળકોને શેરી શિક્ષણ આપવામાં આવી રહ્યું છે. પરંતુ આગામી સમયમાં જ્યારે શાળા શરૂ થશે. ત્યારે આટલા બધા બાળકોને શિક્ષણ કાર્ય કરવા બેસાડવા ક્યા? તે સવાલ સ્થાનિક શિક્ષકો માટે માથાનો દુ:ખાવો થઈ પડ્યો છે.\nતંત્ર બાળકો માટે ઓરડાની વ્યવસ્થા કરી શક્યું નથી\nદીયાવાંટ પ્રાથમીક શાળાના ઓરડા વર્ષ 1986-87માં બનાવ્યા હતા. જે સંકલીત આદીજાતી વિકાસ પ્રાયોજના વિભાગ તરફથી બનાવવામાં આવ્યા હતા. સરહદી વિસ્તારના આદીવાસીઓ માટે શિક્ષણ, આરોગ્ય અને રસ્તા માટે ટ્રાઈબલની અલગથી ગ્રાંટ પણ ફાળવાવામાં આવે છે. તેમ છતાય સરહદી વિસ્તારના દીયાવાંટ ગામની પ્રાથમીક શાળાની હાલત આટલી હદે ખરાબ થાય ત્યાં સુધી પરસ્થિતિ પહોંચી ગઈ છતાં વહીવટી તંત્ર આ ગામના બાળકો માટે ઓરડાની વ્યવસ્થા કરી શક્યું નથી.\nબે ઓરડા જર્જરિત છે, અમે દરખાસ્ત કરેલી જ છે\nઅમારી શાળામાં 98 બાળકોની રજિસ્ટર સંખ્યા છે.3શિક્ષકો ફરજ બજાવે છે. અત્યારે તો શેરી શિક્ષણ ચાલે છે. અમારી શાળામાં બે ઓરડા છે. બંને ઓરડા એકદમ જરજરીત છે. અમે દરખાસ્ત કરેલી જ છે. 27 ડિસેમ્બર 2017ના રોજ ઓરડા તોડવાની મંજૂરી મળેલી છે. પરંતુ નવા બનાવવાની મંજૂરી જ્યાં સુધી ના મળે ત્યાં સુધી જૂના પાડવા નહિ તેવી લેખિત સૂચના અમને મળી છે. લોકડાઉન પહેલા ગામમાં એક જગ્યાએ અને શાળાના કંપાઉન્ડમાં બાળકોને બેસાડતા હતા. > હમીરભાઈ રાઠોડ, આચાર્ય, દીયાવાંટ પ્રાથમિક શાળા